CELEX: 32021R1808
Language: el
Date: 2021-10-13 00:00:00
Title: Εκτελεστικός κανονισμός (ΕΕ) 2021/1808 της Επιτροπής της 13ης Οκτωβρίου 2021 σχετικά με την τροποποίηση του εκτελεστικού κανονισμού (ΕΕ) 2021/1135 όσον αφορά τα δημοσιονομικά ανώτατα όρια, για το 2021, που εφαρμόζονται σε ορισμένα καθεστώτα άμεσης στήριξης στην Λετονία

14.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 365/38
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1808 ΤΗΣ ΕΠΙΤΡΟΠΗΣ
         της 13ης Οκτωβρίου 2021
         σχετικά με την τροποποίηση του εκτελεστικού κανονισμού (ΕΕ) 2021/1135 όσον αφορά τα δημοσιονομικά ανώτατα όρια, για το 2021, που εφαρμόζονται σε ορισμένα καθεστώτα άμεσης στήριξης στην Λετονία
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την κατάργηση του κανονισμού (ΕΚ) αριθ. 637/2008 και του κανονισμού (ΕΚ) αριθ. 73/2009 του Συμβουλίου (1), και ιδίως το άρθρο 22 παράγραφος 1, το άρθρο 36 παράγραφος 4, το άρθρο 42 παράγραφος 2, το άρθρο 47 παράγραφος 3, το άρθρο 49 παράγραφος 2, το άρθρο 51 παράγραφος 4 και το άρθρο 53 παράγραφος 7,
         Εκτιμώντας τα ακόλουθα:
         
                     (1)
                  
                  
                     Ο εκτελεστικός κανονισμός (ΕΕ) 2021/1135 της Επιτροπής (2) καθόρισε τα ετήσια δημοσιονομικά ανώτατα όρια για ορισμένα καθεστώτα άμεσων ενισχύσεων το 2021.
                  
               
                     (2)
                  
                  
                     Ο εκτελεστικός κανονισμός (ΕΕ) 2021/1135 καθορίζει ανώτατο όριο για την προαιρετική συνδεδεμένη στήριξη στη Λετονία σύμφωνα με την κοινοποίηση της Λετονίας δυνάμει του άρθρου 54 παράγραφος 1 του κανονισμού (ΕΕ) αριθ. 1307/2013. Στη συνέχεια, η Λετονία αναθεώρησε το ανώτατο όριο για την προαιρετική συνδεδεμένη στήριξη. Μετά την εν λόγω κοινοποίηση, το ανώτατο όριο της προαιρετικής συνδεδεμένης στήριξης στη Λετονία για το 2021 θα πρέπει να μειωθεί.
                  
               
                     (3)
                  
                  
                     Κατά συνέπεια, σύμφωνα με το άρθρο 36 του κανονισμού (ΕΕ) αριθ. 1307/2013, το ανώτατο όριο για το καθεστώς ενιαίας στρεμματικής ενίσχυσης στη Λετονία το 2021 θα πρέπει να μειωθεί αναλόγως.
                  
               
                     (4)
                  
                  
                     Συνεπώς, ο εκτελεστικός κανονισμός (ΕΕ) 2021/1135 θα πρέπει να τροποποιηθεί αναλόγως.
                  
               
                     (5)
                  
                  
                     Δεδομένου ότι οι τροποποιήσεις που επιφέρει ο παρών κανονισμός επηρεάζουν την εφαρμογή του εκτελεστικού κανονισμού (ΕΕ) 2021/1135, ο οποίος εφαρμόζεται από την 1η Ιανουαρίου 2021, ο παρών κανονισμός θα πρέπει να εφαρμόζεται από την ίδια ημερομηνία.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής άμεσων ενισχύσεων,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Το παράρτημα του εκτελεστικού κανονισμού (ΕΕ) 2021/1135 τροποποιείται σύμφωνα με το παράρτημα του παρόντος κανονισμού.
         
         
            Άρθρο 2
            Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται από την 1η Ιανουαρίου 2021.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 13 Οκτωβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 347 της 20.12.2013, σ. 608.
         
            (2)  Εκτελεστικός κανονισμός (ΕΕ) 2021/1135 της Επιτροπής, της 9ης Ιουλίου 2021, σχετικά με τον καθορισμό, για το 2021, των δημοσιονομικών ανώτατων ορίων για ορισμένα καθεστώτα άμεσης στήριξης που προβλέπονται στον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (ΕΕ L 245 της 12.7.2021, σ. 1).
      
      
         
            ΠΑΡΑΡΤΗΜΑ
            Το παράρτημα του εκτελεστικού κανονισμού (ΕΕ) 2021/1135 τροποποιείται ως εξής:
            
                        1)
                     
                     
                        στο σημείο II, η καταχώριση για τη Λετονία αντικαθίσταται από την ακόλουθη καταχώριση:
                        
                                    «Λετονία
                                 
                                 
                                    170 814 »
                                 
                              
                  
                        2)
                     
                     
                        στο σημείο VIII, η καταχώριση για τη Λετονία αντικαθίσταται από την ακόλουθη καταχώριση:
                        
                                    «Λετονία
                                 
                                 
                                    45 193 »